สวัสดีครับ ผมอายุ21ปี ผมมีปัญหา ผมบาง จนเห็นหนังหัวครับเส้นผมไม่ร่วงเกินเกณฑ์ต่อวันแต่เหมือนว่าผมที่ร่วงไม่ได้งอกใหม่มาทดแทนครับ อยากสอบถามว่ามีวิธีรักษาเปล่าครับ
สวัสดีค่ะ ภาวะผมร่วง ผมบางนั้นอาจมีสาเหตุได้หลายอย่างเช่น-โรคทางกายเช่น โรคไทรอยด์มากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า-มีเชื้อราที่หนังศีรษะ-ภูมิคุ้มกันตัวเองทำลายผม ทำให้ผมร่วง-ยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ-สระผมบ่อยเกินไปหรือหวีผมแรงเกินไป-ผมที่ถูกดัด ย้อม ทำสีเป็นประจำ-เป็นโรคจิตเวชบางประเภทที่ชอบดึงผมตัวเอง-ผมบางจากฮอร์โมนเพศชายคงต้องไปพบแพทย์ผิวหนังเพื่อซักประวัติเพิ่มเติมว่ามีปัจจัยใดที่จะทำให้ผมร่วงมากผิดปกติได้ ร่วมกับตรวจร่างกายบริเวณหนังศีรษะร่วมด้วยว่าเข้าได้กับโรคใดการดูแลตัวเองเบื้องต้น ไม่ไปดึงผมตนเองบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด